เรื่องร้องเรียน: เป็นเรื่องขอแสดงความชื่นชมต่อการตั้งใจในการทำงานของหัวหน้าศูนย์กีฬาเฉลิมพระเกียรติที่ได้เข้ามาแก้ไขปัญหา(นายชลธี อุสมาณี)อาทิเช่นต้นสนที่โค่นล้มลงตกลงไปในสระน้ำหน้าศูนย์ฯมาเป็นเวลานาน ก็ได้ท่านหัวหน้าฯคนใหม่มาดำเนินการจัดการจนเป็นที่เรียบร้อยตลอดจนการปรับปรุงภูมิทัศน์ภายในศูนย์กีฬาให้ดูเรียบร้อยดูสะอาดตาการตัดทอนตัดกิ่งไม้ ไม่ได้ปล่อยให้รกร้างเหมือนที่ผ่านๆมา ผมขอชื่นชมครับ
การดำเนินการของเจ้าหน้าที่: กองการกีฬา สำนักวัฒนธรรม กีฬา และการท่องเที่ยว ขอชี้แจงเพิ่มเติมว่า ในการแก้ปัญหาดังกล่าวนั้น ทางศูนย์กีฬาเฉลิมพระเกียรติ ได้รับความอนุเคราะห์จาก ฝ่ายรักษาความสะอาด สำนักงานเขตทุ่งครุ นำเจ้าหน้าที่และอุปกรณ์มาช่วยแก้ปัญหาเรื่องดังกล่าว ขอบคุณครับ
ความเห็นของผู้แจ้ง: เรียนท่านหัวหน้าชลธี ผมขอชื่นชมและขอขอบคุณแทนสมาชิกและประชาชนท่านอื่นๆที่ท่านได้ทุ่มเท แก้ไข และจัดระเบียบความเรียบร้อยในศูนย์กีฬาฯนี้ได้ดีเป็นอย่างยิ่ง และขอให้ท่านและเจ้าหน้าที่ท่านอื่นๆพัฒนาศูนย์กีฬาฯนี้ต่อไปอย่างยั่งยืน  ขอบคุณครับ
พื้นที่: แขวงบางมด เขตทุ่งครุ กรุงเทพมหานคร